text: Dronningen på kunst-museum
  26 november 2010 kl. 16.02
  Ribe fik brug for den røde løber i dag. Den blev støvet grundigt af, fordi dronningen kom på besøg.
  I løbet af blot fire måneder er det anden gang, dronningen har været på besøg. Denne gang kom majestæten for at være med ved genåbningen af byens kunstmuseum. 
  Dronningen er kendt for sin store interesse for kunst, men det var nu de flotte ny-renoverede trægulve der i første omgang imponerede. Dronningen ville gerne vide, om gulvene i museet er de oprindelige. Det er de, blev hun fortalt, hvorefter hun bemærkede, at"de var sandelig ikke kede af det, dengang."
  
  Skagen-salen
  Selve rundturen på musseet fandt sted uden pressens deltagelse. Dronningen fik mulighed for at se nærmere på flere danske hovedværker fra perioden  1750 til 1950. Museet har mange værker fra den såkaldte guldalder-periode - og en hel sal, der kun rummer Skagen-malernes billeder. 
  Efter rundvisningen var der frokost for særligt indbudte gæster, og i eftermiddag gik turen igen hjemad til Amalienborg. 
  Kunstmuseet i Ribe har været gennem en lang restaurering. Det var oprindelig bolig for en rig borger og omtales ofte som Slottet i Ribe.
  